পাশাপাশি, শেয়ার এবং বন্ডের মাধ্যমে ‘ইচ্ছাকৃত ঋণখেলাপি’দের বাজার থেকে পুঁজি সংগ্রহ করতে দেওয়া হবে না বলে সেবি’র বৈঠকে সিদ্ধান্ত হয়েছে। এই ধরনের ব্যক্তি কোনও নথিভুক্ত সংস্থাকে নিয়ন্ত্রণের জায়গায় থাকতে পারবেন না বলেও জানিয়ে দিয়েছে সেবি। প্রসঙ্গত, ২০১২ সাল থেকে বন্ধ কিংগফিশার এয়ারলাইন্সের ঋণের পরিমাণ সুদে-আসলে প্রায় ন’হাজার কোটি টাকায় ঠেকেছে। ভারতীয় স্টেট ব্যাঙ্ক ইতিমধ্যেই মাল্যকে ‘ইচ্ছাকৃত ঋণখেলাপি’ ঘোষণা করেছে। তাঁর বিরুদ্ধে গ্রেফতারি পরোয়ানা জারির জন্য ব্যাঙ্কগুলি আবেদন জানিয়েছে সুপ্রিম কোর্টের কাছে। তার আগেই অবশ্য দেশ ছেড়েছেন শিল্পপতি।